  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Бадӟым Сарапул шур вамен выжез гудырикошконлэн шорозяз тупатъяса быдтозы. Выжлэсь паллян палзэ выльдӥзы ни, бур палаз ужъёсты йылпумъяло ни. Со сярысь элькун тӧролэн но кивалтэтлэн пресс-службаез ивортӥз. Ярдур пыкетъёсты паськытатӥзы, пролут балкаос пуктӥзы, деформационной шовъёс каризы. Али гидроизоляция лэсьтыны но асфальтобетон вӧлдыны дасясько. Ужъёсты быдэстыны но выжэз транспортлы кык палтӥз но ветлон понна устыны 10-тӥ гудырикошконозь малпало. Тупатъянэз азьвыл шараям дырозь – 25-тӥ пӧсьтолэзёз ӧз быгатэ, лэсьтӥськон материалъёсты ваёнэн шуг-секытъёс кылдӥзы. Али со ужпумез сэрттӥзы. Удмуртиысь кивалтэтлэн тӧроезлэн воштӥсез Игорь Асабин ачиз нуналлы быдэ ужъёслэсь мынэмзэс чаклалоз но мерлыко вотэсысь бамаз ивортоз шуыса пусйиз. Тегъёс: выжъёс тупатъянужъёс Сарапул Удмуртия  